CELEX: 32006R1445
Language: et
Date: 2006-09-29
Title: Komisjoni määrus (EÜ) nr 1445/2006, 29. september 2006 , millega muudetakse määrust (EÜ) nr 1200/2005, mis käsitleb mikroorganismide rühma kuuluva söödalisandi Bacillus cereus var. toyoi lubamist   (EMPs kohaldatav tekst)

30.9.2006   
            
            
               ET
            
            
               Euroopa Liidu Teataja
            
            
               L 271/22
            
         
      KOMISJONI MÄÄRUS (EÜ) nr 1445/2006,
   29. september 2006,
   millega muudetakse määrust (EÜ) nr 1200/2005, mis käsitleb mikroorganismide rühma kuuluva söödalisandi Bacillus cereus var. toyoi lubamist
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Majandusühenduse asutamislepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise põhjused ja menetlused.
            
         
               (2)
            
            
               Kooskõlas nõukogu direktiiviga 70/524/EMÜ (2) on komisjoni määrusega (EÜ) nr 1200/2005 (3) lubatud kasutada mikroorganismide rühma kuuluvat preparaati Bacillus cereus var. toyoi (NCIMB 40112/CNCM I-1012) broilerkanade ja broilerküülikute puhul ilma ajaliste piiranguteta. Vastavalt määruse (EÜ) nr 1831/2003 artiklile 10 kanti hiljem see söödalisand olemasoleva tootena ühenduse söödalisandite registrisse.
            
         
               (3)
            
            
               Kooskõlas määruse (EÜ) nr 1831/2003 artikliga 7 esitati kõnealuse preparaadi loa muutmise taotlus, et lubada selle kasutamist söötades, mis sisaldavad järgmisi koktsidiostaatikume: diklasuriil (Clinacox 0,5 % ja Clinacox 0,2 %), narasiin-nikarbasiin (Maxiban G160) ja maduramütsiinammoonium (Cygro 1 %) broilerkanade puhul. Taotlusele olid lisatud kõnealuse määruse artikli 7 lõikes 3 nõutud andmed ja dokumendid.
            
         
               (4)
            
            
               Euroopa Toiduohutusamet (edaspidi “toiduohutusamet”) otsustas oma 5. novembri 2005. aasta arvamuses, et söödalisandi Bacillus cereus var. toyoi (NCIMB 40112/CNCM I-1012) kokkusobivus diklasuriili (Clinacox 0,5 % ja Clinacox 0,2 %), narasiin-nikarbasiini (Maxiban G160) ja maduramütsiinammooniumiga (Cygro 1 %) on kindlaks tehtud (4). Toiduohutusameti arvamuses kinnitati ka määrusega (EÜ) nr 1831/2003 asutatud ühenduse tugilabori aruannet söödalisandi analüüsimeetodi kohta söödas.
            
         
               (5)
            
            
               Kõnealuse preparaadi hindamine näitab, et määruse (EÜ) nr 1831/2003 artiklis 5 sätestatud tingimused on täidetud.
            
         
               (6)
            
            
               Seepärast tuleks määrust (EÜ) nr 1200/2005 vastavalt muuta.
            
         
               (7)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1200/2005 II lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. september 2006
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  ELT L 268, 18.10.2003, lk 29. Määrust on muudetud komisjoni määrusega (EÜ) nr 378/2005 (ELT L 59, 5.3.2005, lk 8).
   
      (2)  EÜT L 270, 14.12.1970, lk 1. Direktiiv on kehtetuks tunnistatud määrusega (EÜ) nr 1831/2003.
   
      (3)  ELT L 195, 27.7.2005, lk 6.
   
      (4)  Loomasöödas kasutatavate söödalisandite ja toodete või ainete teaduskomisjoni arvamus nõukogu direktiiviga 70/524/EMÜ lubatud söödalisandi mikroorganismipreparaadi Bacillus cereus var. toyoi (NCIMB 40112/CNCM I-1012) (Toyocerin®) lubamistingimuste muutmise kohta. Vastu võetud 30. novembril 2005. EFSA Teataja (2005) 288, lk 1–7.
   
      LISA
      Määruse (EÜ) nr 1200/2005 II lisas asendatakse kirje E 1701 Bacillus cereus var. toyoi (NCIMB 40112/CNCM I-1012) kohta järgmisega:
      
         
                     EÜ nr
                  
                  
                     Söödalisand
                  
                  
                     Keemiline valem, kirjeldus
                  
                  
                     Loomaliik või kategooria
                  
                  
                     Maksimaalne vanus
                  
                  
                     Miinimum sisaldus
                  
                  
                     Maksimaalne sisaldus
                  
                  
                     Muud sätted
                  
                  
                     Loa kehtivusaja lõpp
                  
               
                     CFU/kg täissöödas
                  
               
                     Mikroorganismid
                  
               
                     “E 1701
                  
                  
                     
                        Bacillus cereus var. toyoi
                     
                     NCIMB 40112/CNCM I-1012
                  
                  
                     
                        Bacillus cereus var. toyoi preparaat, mis sisaldab vähemalt: 1 × 1010 CFU/g söödalisandit
                  
                  
                     Broilerküülikud
                  
                  
                     —
                  
                  
                     0,1 × 109
                     
                  
                  
                     5 × 109
                     
                  
                  
                     Söödalisandi ja eelsegu kasutamisjuhistes tuleb märkida säilitustemperatuur, kõlblikkusaeg ja granuleerimispüsivus.
                     Võib kasutada segajõusöödas, mis sisaldavad lubatud koktsidiostaatikume: robenidiini, salinomütsiinnaatriumi.
                  
                  
                     Tähtajatu
                  
               
                     Broilerkanad
                  
                  
                     —
                  
                  
                     0,2 × 109
                     
                  
                  
                     1 × 109
                     
                  
                  
                     Söödalisandi ja eelsegu kasutamisjuhistes tuleb märkida säilitustemperatuur, kõlblikkusaeg ja granuleerimispüsivus.
                     Võib kasutada segajõusöödas, mis sisaldavad lubatud koktsidiostaatikume: monensiinnaatriumi, lasalotsiidnaatriumi, salinomütsiinnaatriumi, dekokinaati, robenidiini, narasiini, halofuginooni, diklasuriili, narasiini/nikarbasiini, maduramütsiinammooniumi.
                  
                  
                     Tähtajatu”